Αυξήσεις από 55 ευρώ έως 100 ευρώ τον μήνα για τους εργαζομένους στη ΔΕΗ, που προσλαμβάνονται με συμβάσεις 8μηνης διάρκειας, αποφάσισε το Διοικητικό Συμβούλιο της Επιχείρησης. Όσοι εργάζονται με οκτάμηνες συμβάσεις από την 1-5- 2017, θα λάβουν αναδοριμικά αύξηση 30 ευρώ τον μήναμ μεικτά για κάθε μήνα έως 31-12-2017.

Η ανακοίνωση της ΔΕΗ

"Το Διοικητικό Συμβούλιο της Επιχείρησης, στο μέτρο των υφιστάμενων δυνατοτήτων, ως έμπρακτη αναγνώριση του έργου που προσφέρουν οι εργαζόμενοι με συμβάσεις εργασίας Ιδιωτικού Δικαίου Ορισμένου Χρόνου οχτάμηνης διάρκειας, αποφάσισε την αναπροσαρμογή των μηνιαίων αποδοχών τους ως εξής: Oι προσλαμβανόμενοι, από 1.1.2018, σε θέσεις:

- Υποχρεωτικής Εκπαίδευσης θα λαμβάνουν μηνιαίο μισθό (μικτά) 700 ευρώ, αντί 644,69 ευρώ

- Δευτεροβάθμιας Εκπαίδευσης (εκτός τεχνιτών) 750 ευρώ, αντί 685,71 ευρώ

- Δευτεροβάθμιας Εκπαίδευσης (τεχνιτών) 800 Ευρώ, αντί 750,18 ευρώ

- Τεχνολογικής Εκπαίδευσης 850 Ευρώ, αντί 791,21 ευρώ

- Πανεπιστημιακής Εκπαίδευσης 900 Ευρώ αντί 826,37 ευρώ

- Διπλωματούχων Μηχανικών ΠΕ 1050 Ευρώ αντί 949,45 ευρώ.

’Οσοι εκ των ως άνω εργαζόμενων προσλήφθηκαν από 01.05.2017 και εντεύθεν, θα λάβουν αναδρομικά για έκαστο των μηνών απασχόλησής τους έως 31.12.2017 τριάντα (30) ευρώ μεικτά. Κατά τα λοιπά (επιδόματα εορτών – αδείας, προσαυξήσεις λόγω προϋπηρεσίας) εφαρμόζονται οι διατάξεις της ισχύουσας νομοθεσίας".